钦定古今图书集成/历象汇编/庶征典/第062卷 > 晋
## 钦定古今图书集成/历象汇编/庶征典/第062卷 > 晋

### 武帝泰始五年五月辛卯朔广平大风折木

按《晋书武帝本纪》。不载。　按《五行志》云云。

### 咸宁元年五月下邳广陵大风拔木坏庐舍

按《晋书武帝本纪》云云。　按《五行志》，“咸宁元年五月，
下邳、广陵大风，坏千馀家，折树木。是月甲申，广陵、下
邳、司吾又大风折木。”

咸宁三年八月，大风拔树。

按《晋书武帝本纪》云云。　按《五行志》。三年八月。河间大风折木。

### 太康二年大风

按《晋书武帝本纪》，“太康二年六月，大风拔树，坏百姓
庐舍。秋七月，上党又暴风。”　按《五行志》，“太康二年五
月，济南大风折木伤麦。六月，高平大风折木，坏邸阁
四十馀区。七月，上党又大风，伤秋稼。”

太康五年九月，大风。

按：《晋书武帝本纪》，“太康五年九月，南安大风折木。”
太康八年，“大风。”

按《晋书武帝本纪》，“太康八年六月，鲁国大风拔树木，
坏百姓庐舍。”　按《五行志》，“八年六月，郡国八大风。
太康九年正月，京都风雹，发屋拔木。”

按《晋书。武帝本纪》。不载。　按《五行志》。“九年正月，京师
风雹。发屋折木。后二年，宫车晏驾。”

### 惠帝元康四年六月大风拔树

按《晋书。惠帝本纪》。不载。　按《五行志》云云。

元康五年，大风。

按《晋书惠帝本纪》，“元康五年秋七月，下邳暴风，坏庐
舍。九月，雁门、新兴、太原、上党大风，伤禾稼。”　按《五行
志》：“五年四月庚寅夜，暴风，城东渠波浪杀人。七月，下
邳大风，坏庐舍。九月，雁门、新兴、太原、上党灾风伤稼。
明年，氐羌反叛，大兵西讨。”

元康六年夏四月，大风。

按：《晋书武帝本纪》云云。

元康九年十一月甲子，大风，发屋拔木。

按《晋书惠帝本纪》云云。　按《五行志》。“九年六月。飙风
吹贾谧朝服。飞数百丈。明年谧诛。十一月甲子朔。京
都大风。发屋折木。”十二月愍怀太子废。

### 永康元年大风

按《晋书惠帝本纪》，“永康元年二月丁酉，大风飞沙拔
木。十一月戊午，大风飞砂石。”　按《五行志》，“永康元年
二月，大风拔木。三月，愍怀被害。己卯，丧柩发许昌，还
洛。是日大风雷电，帏盖飞裂。四月，张华第舍飙风起，
折木飞缯，折轴六七。是月华遇害。十一月戊午朔，大
风从西北来，折木飞沙石，六日止。明年正月，赵王伦
篡”位。

### 永宁元年正月大风八月郡国三大风十月风雹

按《晋书惠帝本纪》，不载。　按《五行志》，即赵王伦建始
元年也。“正月癸酉，伦祠太庙，灾风暴起，尘沙四合。”其
年四月，伦伏诛。八月，郡国三大风。十月，襄城、河南、高
平、平阳风雹，折禾伤稼。

### 永兴元年正月乙丑西北大风

按《晋书。惠帝本纪》。不载。　按《五行志》云云。

### 怀帝永嘉四年五月大风折木

按：《晋书怀帝本纪》云云。

### 愍帝建兴三年平阳烈风拔树发屋

按《晋书愍帝本纪》。不载。　“按《刘聪载记》”云云。

### 元帝永昌元年大风

按《晋书元帝本纪》，不载。　按《五行志》，“永昌元年七月
丙寅，大风拔木，屋瓦皆飞。八月，暴风坏屋，拔御道柳
树百馀株。其风纵横无常，若风自八方来者。是时王
敦专权，害尚书令刁协、仆射周𫖮等，故风纵横若非
一处也。此臣易上政，诸侯不朝之罚也。”十一月宫车
宴驾。　按《戴洋传》，“洋，吴兴长城人，善风角。祖约代兄
镇谯”，请洋为中典军，迁督护。永昌元年四月庚辰禺
中时有大风起自东南折木，洋谓约曰：“十月必有贼
到谯城。东至历阳，南方有反者。”主簿王振以洋为妖，
白约，收洋付刺奸而绝其食，五十日言语如故。约知
其有神术，乃赦之。至十月三日，石勒骑果到谯城东。
梁国人反，逐太守袁晏。

### 明帝太宁元年刘曜境内大风

按《晋书明帝本纪》，不载。　按《刘曜载记》，“太宁元年，大
雨霖，震曜父墓门屋，大风飘发其父寝堂于垣外五
十馀步，曜避正殿，素服哭于东堂。五日，使其镇军刘
袭、太常梁胥等缮复之。松柏众木，殖已成林，至是悉
枯。”

### 成帝咸和三年大风

按：《晋书成帝本纪》，不载。　按《戴洋传》，“咸和三年五月，
大风雷雨西北来，城内晦冥。洋谓约曰：‘雷鸣人上，明
使君当远佞近贤，爱下振贫。昔秦有此变，卒致乱亡’。
约大怒，收洋系之。约后奔于石勒，勒诛约及亲属并
尽。约既败，洋往浔阳。时刘引镇浔阳，问洋曰：‘我病当
差不’？洋曰：‘不忧使君，不差忧使君。今年有大𢀴，当忌
十二月二十二日庚寅，勿见客’。”引曰：“我当解职还野
中治病。”洋曰：“使君当作江州，不得解职。”俄如其言。九
月甲寅申时，回风从东来入，引船中西过，状如匹练，
长五六丈。洋曰：“风从咸池下来，摄提下去。”咸池为刀
兵，大杀为死丧。到甲子日申时，府内大聚骨埋之。引
问在何处，洋曰：“不出州府门也。”引架府东门，《洋》又曰：
“东为天牢，牢下开门忧天狱。”至十二月十七日，《洋》又
曰：“腊近，可开门，以五十人备守，并以百人备东北。”寅上以却害气，引不从。二十四日壬辰，遂为郭默所害。

### 咸康四年成都大风

按《晋书成帝本纪》。不载。　按《五行志》，“咸康四年三月
壬辰，成都大风，发屋折木。四月，李寿袭杀李期自立。”

按《李寿载记》，“寿以咸康四年僭即伪位，大风暴雨。”

“震其端门。”寿自悔，责命群臣极尽忠言，勿拘忌讳。
咸康五年，大雾晏风。

按《晋书成帝本纪》，不载。　按《戴洋传》，“咸康五年，庾亮
令毛宝屯邾城。九月，洋言于亮曰：‘毛豫州今年受死，
问：昨朝大雾晏风，当有怨贼报仇，攻围诸侯，诚宜远
侦逻’。宝问当在何时？答曰：‘五十日内。寻传贼当来攻
城，洋曰：‘不敢进武昌也’。贼果陷邾城而去’。”

### 康帝建元元年七月大风

按《晋书康帝本纪》不载。　按《五行志》，“建元元年七月
庚寅，晋陵、吴郡灾风。”

### 穆帝永和五年邺城暴风拔树

按《晋书穆帝本纪》，不载。　按《石遵载记》，“遵僭即尊位，
暴风拔树，震雷雨雹。”

永和十二年，长安大风。

按《晋书穆帝本纪》，不载。　按《苻生载记》，“永和十二年，
长安大风，发屋拔树，行人颠顿，宫中奔扰，或称贼至，
宫门昼闭，五日乃止。未几，为苻坚所杀。”

### 升平元年大风

按《晋书穆帝本纪》，不载。　按《五行志》，“升平元年八月
丁未，策立皇后何氏，是日疾风。后桓元篡位，乃降后
为陵零县君。”不睿之罚也。

升平五年大风。

按《晋书穆帝本纪》。不载。　按《五行志》。“五年正月戊午
朔。疾风。”

### 哀帝兴宁三年长安大风

按《晋书哀帝本纪》，不载。　按《符坚载记》，“坚改元为建
元。长安大风震雷，坏屋杀人，坚惧，愈修德政。”

### 海西公太和三年大风

按：《晋书海西公本纪》：“太和三年夏四月癸巳，大风折
木。”

太和六年，大风。

按《晋书》海西公本纪，不载。　按《五行志》，太和六年二
月，大风迅急，是年被废。　按《苻坚载记》：“是岁有大风
从西南来，俄而晦冥，恒星皆见。太史令魏延言于坚
曰：‘于占，西南国亡，明年必当平蜀汉’。”坚大悦。

### 孝武帝宁康元年大风

按《晋书孝武帝本纪》，不载。　按《五行志》，“孝武帝宁康
元年三月，京都大风，火大起。是时桓温入朝，志在陵
上。帝又幼少，人怀忧恐。斯不睿之征也。”

宁康三年大风。

按《晋书。孝武帝本纪》。不载。　按《五行志》。“三年三月戊
申。暴风迅起。从丑上来。须臾逆转。从子上来。飞沙扬
砾。”

### 太元元年大风

按《晋书。孝武帝本纪》。不载　按《宋书五行志》。“太元元
年二月乙丑朔。大风折木。闰三月甲子朔。暴风疾雨
俱至。发屋折木。”

太元二年，大风。

按《晋书孝武帝本纪》：“太元二年闰三月甲申，暴风折
木发屋。六月己巳，暴风扬沙石。”

太元三年，大风。

按《晋书孝武帝本纪》，“太元三年三月乙丑，暴风发屋
折木。”　按《五行志》，“三年六月，长安大风，拔苻坚宫中
树。其后坚再南伐，遂有淝水之败，身戮国亡。”

太元四年，大风。

按《晋书孝武帝本纪》：“太元四年八月乙未，暴风扬沙
石。”

太元十二年，大风。

按《晋书孝武帝本纪》。太元十二年春正月壬子。暴风
发屋折木。　按《五行志》。“十二年正月壬午夜暴风。七
月甲辰。大风折木。”

太元十三年，大风。

按《晋书孝武帝本纪》，“太元十三年十二月乙未，大风
昼晦。”　按《五行志》，“十三年十二月己未，大风昼晦。”其
后帝崩而诸侯违命，权夺于元显，祸成于桓元。是其
应也。〈按纪作乙未志作己未互异〉

太元十七年，大风。

按《晋书孝武帝本纪》：“十七年六月乙卯，大风折木。”〈按五

行志作乙未

### 安帝隆安三年燕大风拔木

按《晋书安帝本纪》，不载。　按《慕容宝载记》，“宝在位三
年被弑，即隆安三年也。慕容皝之迁于龙城也，植松
为社主。及秦灭燕，大风吹拔之。后数年，社处忽有桑
二根生焉，廆终而垂，以吴王中兴。宝之将败，大风又
拔其一。”

====元兴二年大风====按《晋书。安帝本纪》。不载。　按《五行志》。“元兴二年七月
夜，大风雨，大航门屋瓦飞落。明年桓元篡位。由此门
入。”

元兴三年，大风。

按《晋书。安帝本纪》。不载。　按《五行志》。三年正月。桓元
出游大航南，飘风发其盖经三月而元败归江
陵。五月，江陵又大风折木。是月桓元败于峥嵘洲，身
以屠裂。“十一月丁酉，大风，江陵多死者。”

### 义熙三年慕容超境内大风

按《晋书安帝本纪》，不载。　按《慕容超载记》，超以义熙
三年祀南郊，大风暴起，天地昼昏，行宫羽仪皆震裂。
超惧而密问于太史令成公绥，对曰：“陛下信用奸臣，
诛戮贤能，赋役急促所致也。”超惧而大赦。六年，刘裕
灭之。

义熙四年冬十一月辛卯，大风拔树。

按《晋书安帝本纪》云云。　按《五行志》。四年十一月辛
卯朔。西北疾风起。

义熙五年，大风。

按《晋书。安帝本纪》。不载。　按《五行志》。“五年闰十一月
丁亥。大风发屋。明年。卢循至蔡州。”

义熙六年，大风。

按《晋书安帝本纪》，“义熙六年五月景子，大风拔木。”
按《五行志》，“六年五月壬申，大风拔北郊树。树几百年
也。”并吹琅邪、扬州二射堂倒坏。是日卢循大舰漂没。
甲戌，又风发屋折木。是冬，王师南讨。

义熙九年，大风。

按《晋书。安帝本纪》。不载。　按《五行志》。“九年正月大风。
白马寺浮图刹柱折坏。”

义熙十年，大风。

按《晋书安帝本纪》，义熙十年秋七月，淮北大风坏庐
舍。　按《五行志》，“十年四月己丑朔，大风拔木。六月辛
亥，大风拔木。七月，淮北大风坏庐舍。明年，西讨司马
休之。”